CELEX: 32021D0904
Language: da
Date: 2021-06-03 00:00:00
Title: Rådets afgørelse (FUSP) 2021/904 af 3. juni 2021 om ændring af fælles aktion 2008/124/FUSP om Den Europæiske Unions retsstatsmission i Kosovo (Denne betegnelse indebærer ingen stillingtagen til Kosovos status, og den er i overensstemmelse med UNSCR 1244 (1999) og ICJ's udtalelse om Kosovos uafhængighedserklæring.) (EULEX KOSOVO)

4.6.2021   
               
               
                  DA
               
               
                  Den Europæiske Unions Tidende
               
               
                  L 197/114
               
            
         RÅDETS AFGØRELSE (FUSP) 2021/904
         af 3. juni 2021
         om ændring af fælles aktion 2008/124/FUSP
         om Den Europæiske Unions retsstatsmission i Kosovo (*) (EULEX KOSOVO)
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 42, stk. 4, og artikel 43, stk. 2,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Den 4. februar 2008 vedtog Rådet fælles aktion 2008/124/FUSP (1).
                  
               
                     (2)
                  
                  
                     Den 11. juni 2020 vedtog Rådet afgørelse (FUSP) 2020/792 (2) om ændring af fælles aktion 2008/124/FUSP og om forlængelse af missionen indtil den 14. juni 2021.
                  
               
                     (3)
                  
                  
                     I forbindelse med den strategiske revision af EULEX KOSOVO besluttede Den Udenrigs- og Sikkerhedspolitiske Komité (PSC), at missionen bør forlænges indtil den 14. juni 2023, og at opgaven med at yde operationel støtte til den EU-støttede dialog bør overføres til Den Europæiske Unions kontor i Kosovo senest den 31. december 2022.
                  
               
                     (4)
                  
                  
                     Intet i denne afgørelse bør forstås som en indgriben i uafhængigheden og autonomien for de dommere og anklagere, der er aktive i retslige procedurer i forbindelse med EULEX KOSOVO.
                  
               
                     (5)
                  
                  
                     På grund af den særlige karakter af EULEX KOSOVOs aktiviteter til støtte for de overflyttede retslige procedurer i en medlemsstat er det hensigtsmæssigt i denne afgørelse at fastsætte det beløb, der skal dække støtte til disse overflyttede retslige procedurer, og at sørge for gennemførelsen af denne del af budgettet gennem et tilskud.
                  
               
                     (6)
                  
                  
                     Fælles aktion 2008/124/FUSP bør ændres i overensstemmelse hermed.
                  
               
                     (7)
                  
                  
                     EULEX KOSOVO gennemføres i en situation, der kan blive forværret og vil kunne hindre opnåelsen af målene for Unionens optræden udadtil, jf. traktatens artikel 21 —
                  
               VEDTAGET DENNE AFGØRELSE:
         
            Artikel 1
            I fælles aktion 2008/124/FUSP foretages følgende ændringer:
            
                        1)
                     
                     
                        Følgende punktum tilføjes i artikel 3:
                        »Opgaven med at yde operationel støtte til den EU-støttede dialog overføres til Den Europæiske Unions kontor i Kosovo senest den 31. december 2022.«
                     
                  
                        2)
                     
                     
                        I artikel 16 foretages følgende ændringer:
                        
                                    a)
                                 
                                 
                                    I stk. 1 tilføjes følgende afsnit:
                                    »Det finansielle referencegrundlag til dækning af udgifterne til EULEX KOSOVO fra den 15. juni 2021 til den 14. juni 2023 udgør 173 693 683 EUR. Af dette beløb udgør beløbet til dækning af EULEX KOSOVOs udgifter til gennemførelse af sit mandat i Kosovo 57 900 000 EUR, og beløbet til dækning af støtte til de overflyttede retslige procedurer i en medlemsstat udgør 115 793 683 EUR.
                                    Kommissionen undertegner en tilskudsaftale med en justitssekretær, der handler på vegne af et justitskontor med ansvar for forvaltning af de overflyttede retslige procedurer, for et beløb på 115 793 683 EUR. Tilskudsreglerne i Europa-Parlamentets og Rådets forordning (EU, Euratom) 2018/1046 (*1) finder anvendelse på tilskudsaftalen.
                                    Det finansielle referencegrundlag for den efterfølgende periode for EULEX KOSOVO fastsættes af Rådet.
                                    
                                       (*1)  Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012 (EUT L 193 af 30.7.2018, s. 1).«"
                        
                                 
                              
                                    b)
                                 
                                 
                                    Stk. 4 affattes således:
                                    
                                       »4.   Bortset fra de beløb, der er anført i stk. 1, vedrørende støtte til de overflyttede retslige procedurer i en medlemsstat, har EULEX KOSOVO ansvaret for den finansielle gennemførelse af missionens budget. EULEX KOSOVO undertegner med henblik herpå en aftale med Kommissionen.«
                                    
                                 
                              
                  
                        3)
                     
                     
                        Artikel 20, stk. 2, første punktum, affattes således:
                        »Den udløber den 14. juni 2023.«
                     
                  
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Luxembourg, den 3. juni 2021.
            
               
                  På Rådets vegne
               
               P.N. SANTOS
               
                  Formand
               
            
         
         
            (*)  Denne betegnelse indebærer ingen stillingtagen til Kosovos status, og den er i overensstemmelse med UNSCR 1244 (1999) og ICJ's udtalelse om Kosovos uafhængighedserklæring.
         
            (1)  Rådets fælles aktion 2008/124/FUSP af 4. februar 2008 om Den Europæiske Unions retsstatsmission i Kosovo, EULEX KOSOVO (EUT L 42 af 16.2.2008, s. 92).
         
            (2)  Rådets afgørelse (FUSP) 2020/792 af 11. juni 2020 om ændring af fælles aktion 2008/124/FUSP om Den Europæiske Unions retsstatsmission i Kosovo (EULEX KOSOVO) (EUT L 193 af 17.6.2020, s. 9).